wickkiey/tamil-wikipedia-chunked huggingface dataset:
# வ. உ. சிதம்பரம் கல்லூரி

## உருவாக்கம்

முதல் சுதேசி கப்பல் நிறுவனத்தைத் துவங்கியவரும், விடுதலைப் போராட்ட வீரரான வ. உ. சிதம்பரம்பிள்ளையின் தியாகத்தை நினைவுகூறும் வகையில் 1945ஆம் ஆண்டில், ஒரு குழு அமைக்கப்பட்டது. அக் குழுவில் பின்வரும் பரோபகாரர்கள் இருந்தனர்:  
திரு. எம். வி. சுந்தரவேல் (தலைவர்)  
திரு. ஏ. பி. சி வீரபாகு (செயலாளர்)  
திரு. எம். வெங்கடகிருஷ்ணன் (உறுப்பினர்)  
திரு. எம். சி வீரபாகு (உறுப்பினர்)  
திரு. பி. கந்தசாமி (உறுப்பினர்)  
குழு உறுப்பினர்களாக, எம். வெங்கடகிருஷ்ணன், எம். சி. வீரபாகு பி. கந்தசாமி ஆகியோர் இருந்தனர்.  
மறைந்த விடுதலைப் போராட்ட வீரர் "செக்கிழுத்த செம்மல்", வ. உ. சிதம்பரம் பிள்ளைக்கு ஒரு நினைவுச் சின்னம் அமைக்க இந்தக் குழு முதலில் யோசித்தது. எனவே ஒரு நகர மண்டபம் அல்லது நூலகத்தை அமைக்க உத்தேசித்து இருந்தது. அந்த நேரத்தில் சென்னை பல்கலைக்கழகத்தின் அப்போதைய துணைவேந்தரான டாக்டர் ஏ. எல். முதலியார் அவர்கள், தமிழகம் முழுவதிலும் உள்ள பரோபகாரர்களிடம் கல்லூரிகள் இல்லாத பகுதிகளில் கல்லூரிகளைத் தொடங்குமாறு வேண்டுகோள் விடுத்திருந்தார். இந்த செய்தியால் தூண்டப்பட்ட, திரு. ஏ. பி. சி. வீரபாகு மக்களை மேம்படுத்துவதில் கல்வியின் முக்கியத்துவத்தை உணர்ந்து, ஆண்களுக்கான ஒரு கல்வி நிறுவனத்தை நிறுவுவதற்கான யோசனையை முன்வைத்தார்.  
முதலில், இந்த முன்மொழிவுக்கு குழுவின் பெரும்பான்மையான உறுப்பினர்களிடமிருந்து தயக்கமான பதில் கிடைத்தது. ஆனால் திரு. ஏ. பி. சி. வீரபாகு அவர்களின் ஆலோசனையூ உடனடியாக பாரட்டிய விடுதலைப் போராட்ட வீரரும், சட்டமன்ற உறுப்பினருமான எம். சி. வீரபாகு புதியதாக ஒரு கல்வி நிறுவனத்தை நிறுவ தனது முழு ஆதரவையும் வழங்கினார். இதன் பிறகு மற்ற உறுப்பினர்களும் முழு மனதுடன் ஒப்புதல் அளித்தனர். இதன் பிறகு வ. உ. சிதம்பரம் கல்விச் சங்கம் உருவானது.  
1946ஆம் ஆண்டில், வ. உ. சிதம்பரம் நினைவு நிதி திரட்டல் தொடங்கப்பட்டது. இந்த பாராட்டத்தக்க நடவடிக்கையை புகழ்பெற்ற அரசியல்வாதி சக்கரவர்த்தி ராஜாஜி ஆசிர்வதித்தார். அதன்பிறகு தூத்துக்குடியையும் அதனைச் சுற்றியுள்ள ஏழைகளின் மாணவர்களின் நலனுக்காக அவர்களுக்கு உயர் கல்வியை வழங்குவதற்காக வ. உ. சி கல்விச் சங்கமானது 1947 ஆம் ஆண்டில் அமைக்கப்பட்டது.
# வ. உ. சிதம்பரம் கல்லூரி

## தோற்றம்

பல தடைகளைத் தாண்டிய பிறகு, அப்போதைய சென்னை மாகாண முதல்வராக இருந்த பி. குமரசாமி ராஜா 1947 இல் கல்லூரிக்கு அடிக்கல் நாட்டினார்.  
அப்போதைய மெட்ராஸ் பல்கலைக்கழகத்துடன் இணைவுபெற்ற, இக்கல்லூரியில் பல்வேறு பிரிவுகளில் பட்டப்படிப்பு படிப்புகள் தொடங்கப்பட்டன. வெளி மாணவர்களுக்காக வளாகத்திற்குள் கட்டப்பட்ட மூன்று தங்கு விடுதிகள் உட்பட மொத்தம் ஐந்து விடுதிகள் அமைக்கப்பட்டன.  
இக்கல்லூரிஆனது 1966 ஆம் ஆண்டில், புதிதாக உருவாக்கப்பட்ட மதுரை பல்கலைக்கழகத்துடன் (இன்றைய மதுரைக் காமராஜர் பல்கலைக்கழகம்) இணைவுபெற்றது. 1966க்குப் பிந்தைய காலகட்டத்தில், ஆங்கிலம் மற்றும் வேதியியல் போன்ற பல பிரிவுகளில் முதுகலைப் படிப்புகளை அறிமுகப்படுத்தியதன் மூலம் இக்கல்லூரியானது முதுகலை மையமாக உருவெடுத்தது. அந்த நேரத்தில், இந்த கல்லூரி மாணவர்களின் பலத்தின் அடிப்படையில் பல ஆண்டுகளாக மதுரை பல்கலைக்கழக பகுதியில் மிகப்பெரிய கல்லூரியாக இருந்தது. கருத்தரங்குகள் மற்றும் கலாச்சார நிகழ்ச்சிகளை நடத்த வசதியாக கல்லூரியில் கலையரங்கம் மற்றும் நேர்த்தியான ஆடுகளம் போன்றவற்றைக் கொண்ட ஒரு மைய மண்டபம் பின்னர் கட்டப்பட்டது.
# விவேகானந்தர் கல்லூரி, அகத்தீசுவரம்

**விவேகானந்தா கல்லூரி, அகஸ்தீஸ்வரம்** (Vivekananda College, Agastheeswaram) என்பதுதமிழ்நாட்டின், கன்னியாகுமரி மாவட்டம், அகஸ்தீஸ்வரத்தில் அமைந்துள்ள ஒரு கலை அறிவியல் கல்லூரி ஆகும். இது 1965 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றது. இந்த கல்லூரியானது கலை, வணிகவியல், அறிவியல் ஆகிய பல்வேறு துறைகளில் படிப்புகளை வழங்குகிறது.
# விவேகானந்தர் கல்லூரி, அகத்தீசுவரம்

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி பயன்பாடு
# விவேகானந்தர் கல்லூரி, அகத்தீசுவரம்

## துறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிகவியல்
# விவேகானந்தர் கல்லூரி, அகத்தீசுவரம்

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# வாவூ வசீகா மகளிர் கல்லூரி

**வாவு வஜீஹா வனிதையர் கல்லூரி** (Wavoo Wajeeha Women's College), என்பது தமிழ்நாட்டின், தூத்துக்குடி மாவட்டத்தின், கயல்பட்டினத்தில் அமைந்துள்ள ஒரு மகளிர் கலை அறிவியல் கல்லூரி ஆகும். இது 2006 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# வாவூ வசீகா மகளிர் கல்லூரி

## துறைகள்

### அறிவியல்

- இயற்பியல்
- கணிதம்
- தகவல் தொழில்நுட்பம்
- கணினி அறிவியல்
# வாவூ வசீகா மகளிர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிகவியல்
- வணிக மேலாண்மை
# வாவூ வசீகா மகளிர் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# குங்கிலிப்பட்டி

**குங்கிலிப்பட்டி** (KUNGILIPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# குங்கிலிப்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 5 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 50 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 30 வீடுகள் உள்ளன. கிராமத்தின் மொத்த மக்கள் தொகையானது 103 ஆகும். இதில் ஆண்கள் எண்ணிக்கை 57, பெண்களின் எண்ணிக்கை 64 என உள்ளது.
# குன்னத்தூர், கிருஷ்ணகிரி மாவட்டம்

**குன்னத்தூர்** (*Kunnathur*) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டம் மத்தூர் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# குன்னத்தூர், கிருஷ்ணகிரி மாவட்டம்

## அமைவிடம்

குன்னத்தூரானது மத்தூரில் இருந்து 8 கிலோமீட்டர் தொலைவிலும், ஊத்தங்கரையிலிருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது.
# குன்னத்தூர், கிருஷ்ணகிரி மாவட்டம்

## வரலாறு

### தொல்லியல் எச்சங்கள்

குன்னத்தூரில் இருந்து கல்லாவி செல்லும் சாலையின் வலது புறத்தில், குன்னத்தூர் மேல் நிலைப் பள்ளியை அடுத்துள்ள ஈமக் காட்டில் 50 இக்கும் மேற்பட்ட கல்வட்ட வகைப் பெருங்கற்கால ஈமச்சின்னங்கள் உள்ளன.
# குன்னத்தூர், கிருஷ்ணகிரி மாவட்டம்

## வரலாறு

### பெயர் வரலாறு

கிபி 15ஆம் நூற்றாண்டைச் சேர்ந்த கல்வெட்டில் *குன்றத்தூர்* மக்கள் பிராண உத்தார உலகன் என்பானுக்கு நிலம் கொடுத்தது குறிப்பிடபட்டுள்ளது. *குன்றத்தூர்* என்ற பெயரில் உள்ள றகரம் 'ன'கரமாகத் திரிந்து குன்னத்தூர் என பிற்காலத்தில் மருவியுள்ளது.
# குன்னத்தூர், கிருஷ்ணகிரி மாவட்டம்

## வரலாறு

### ஆங்கிலேயர் காலம்

ஆங்கிலேயர் காலத்தில், ஊத்தங்கரை வட்டத்தின் தலைநகர் நிர்வாக காரணங்களினால் மாற்றபட்டபோது சிறிது காலம் ஊத்தங்கரை வட்டத்தின் தலைநகராக குன்னத்தூர் இருந்தது.
# குன்னத்தூர், கிருஷ்ணகிரி மாவட்டம்

## மக்கள்வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 728 வீடுகள் உள்ளன. கிராமத்தின் மொத்த மக்கள் தொகையானது 3090 ஆகும். இதில் ஆண்கள் எண்ணிக்கை 1595, பெண்களின் எண்ணிக்கை 1495 என உள்ளது. மக்களின் கல்வியறிவு விகிதமானது 60.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குன்னத்தூர், கிருஷ்ணகிரி மாவட்டம்

## ஊரில் உள்ள கோயில்கள்

- குன்னத்தூர் சஞ்சீவராயசாமி கோயில்
- குன்னத்தூர் காளியம்மன் கோயில்
- குன்னத்தூர் மாரியம்மன் கோயில்
- குன்னத்தூர் விருபாட்சீஸ்வரர் கோயில்
- குன்னத்தூர் பட்டாளம்மன் கோயில்
# கலிபோர்னியம் சேர்மங்கள்

**கலிபோர்னியம் சேர்மங்கள்** (Compounds of californium) சில மட்டுமே உருவாக்கப்பட்டு ஆராயப்பட்டுள்ளன . நீரிய கரைசல்களில் கலிபோர்னியம் (III) நேர்மின் அயனி மட்டுமே நிலைப்புத்தன்மை கொண்டதாக உள்ளது . ஆக்சிசனேற்ற நிலை IV இல் ஒரு வலிமையான ஆக்சிசனேற்ற முகவர், ஆக்சிசனேற்ற நிலை II இல் ஒரு வலிமையான ஒடுக்கும் முகவர் என்ற இரு ஆக்சிசனேற்ற நிலைகளில் கலிபோர்னியம் காணப்படுகிறது. குளோரைடு, நைட்ரேட்டு, பெர்குளோரேட்டு, சல்பேட்டு போன்ற நீரில் கரையக்கூடிய உப்புகளை கலிபோர்னியம் உருவாக்குகிறது. மேலும், புளோரைடு, ஆக்சலேட்டு அல்லது ஐதராக்சைடு போன்ற வீழ்படிவுகளாகவும் கலிபோர்னியம் உருவாகிறது. தனிமம் கிடைப்பதில் உள்ள சிக்கல்களை நீக்க முடிந்தால், CfBr2 மற்றும் CfI2 ஆகியவை நிலையான சேர்மங்களாக இருக்கும்.  
பச்சை கலந்த மஞ்சள் நிற கலிபோர்னியம்(III) ஆக்சைடு (Cf2O3), அடர் பச்சை நிற கலிபோர்னியம்(III) புளோரைடு (CfF3), எலுமிச்சை மஞ்சள் நிற கலிபோர்னியம்(III) அயோடைடு (CfI3) போன்ற சேர்மங்கள் கலிபோர்னியம் ஆக்சிசனேற்ற நிலை(III) இல் காணப்படும் சேர்மங்களாகும் . சல்பைடும் மெட்டலோசீனும் இதர ஆக்சிசனேற்ற நிலை(III) இல் உள்ள சேர்மங்கள் ஆகும் . கரும் பழுப்பு நிற கலிபோர்னியம்(IV) ஆக்சைடும் (CfO2), பச்சை நிற கலிபோர்னியம்(IV) புளோரைடும் ஆக்சிசனேற்ற நிலை(IV) இல் கலிபோர்னியம் காணப்படும் சேர்மங்களாகும், மஞ்சள் நிற கலிபோர்னியம்(II) புரோமைடும் (CfBr2), அடர் ஊதா நிறத்திலுள்ள கலிபோர்னியம்(II) அயோடைடும் (CfI2) ஆக்சிசனேற்ற நிலை(II) இல் கலிபோர்னியம் காணப்படும் சேர்மங்களாகும் ,
# கலிபோர்னியம் சேர்மங்கள்

## சேர்மங்கள்

கலிபோர்னியம்(IV) ஆக்சைடு (CfO2) கரும் பழுப்பு நிறத்தில் ஒரு திண்மமாகக் காணப்படுகிறது. அலகு செல்களுக்கு இடையில் 531.0 ± 0.2 பைக்கோமீட்டர் அளவு இடைவெளி கொண்ட கனசதுர படிகக் கட்டமைப்பை இத்திண்மம் ஏற்கிறது. கலிபோர்னியம்(III) ஆக்சைடு படிகங்கள் பொதுவாக உடல்மைய கனசதுரக் கட்டமைப்பு கொண்டவையாக உள்ளன. இவற்றை 1400 பாகை செல்சியசு வெப்பநிலைக்கு சூடாக்கினால் ஒற்றை சரிவச்சு கட்டமைப்பு நிலைக்கு மாற்ற இயலும். 1750 பாகை செல்சியசு வெப்பநிலையில் இவை உருகும்.
கலிபோர்னியம்(III) புளோரைடு (CfF3) மஞ்சள் பச்சை நிறத்தில் படிகக் கட்டமைப்பு சீரொழுங்கில் திண்மமாகக் காணப்படுகிறது. அறை வெப்பநிலைக்கு மேல் சூடுபடுத்தினால் இச்சேர்மம் நேர்சாய் சதுர நிலையிலிருந்து முக்கோணவமைப்புக்கு படிப்படியாக மாற்றமடைகிறது. கலிபோர்னியம்(IV) புளோரைடு (CfF4) அடர் பச்சை நிறத்தில் ஒற்றை சரிவச்சு படிகக் கட்டமைப்பில் காணப்படுகிறது.  
அறை வெப்பநிலையில் கலிபோர்னியம்(II) அயோடைடு (CfI2) செவ்வூதா நிறத்தில் சாய்சதுர கட்டமைப்புடன் நிலைப்புத்தன்மை கொண்ட திண்மமாகவும், அறுகோணவமைப்பில் நிலைப்புத்தன்மையற்றதாகவும் காணப்படுகிறது. எலுமிச்சை மஞ்சள் நிறமான கலிபோர்னியம்(III) அயோடைடும் சாய்சதுர கட்டமைப்புடன் காணப்படுகிறது. ~800 °செல்சியசு வெப்பநிலையில் இது பதங்கமாகிறது.
கலிபோர்னியம்(III) புளோரைடை உயர்வெப்ப நிலையில் நீராற்பகுப்பு வினைக்கு உட்படுத்தினால் கலிபோர்னியம்(III) ஆக்சிபுளோரைடைத் தயாரிக்கலாம் . கலிபோர்னியம்(III) குளோரைடு நீரேற்றை 280-320 செல்சியசு வெப்பநிலையில் நீராற்பகுத்து கலிபோர்னியம்(III) ஆக்சிகுளோரைடை தயாரிக்கலாம் .  
கலிபோர்னியத்தின் சல்பேட்டு உப்பை 1200 செல்சியசு வெப்பநிலைக்கு சூடுபடுத்தி பின்னர் 500 செல்சியசு வெப்பநிலையில் ஐதரசனுடன் சேர்த்து ஒடுக்க வினைக்கு உட்படுத்தினால் கலிபோர்னியம் செசுகியுவாக்சைடு (Cf2O3) உருவாகிறது . கலிபோர்னியம் ஐதராக்சைடும் (Cf(OH)3) கலிபோர்னியம் டிரையாக்சைடும் CfF3 சிறிதளவு கரைகின்றன .  
முதன் முதலில் கண்டுபிடிக்கப்பட்ட கலிபோர்னியம் சேர்ம்ம் கலிபோர்னியம்(III) ஆக்சிகுளோரைடு (CfOCl) ஆகும்.
கலிபோர்னியம்(III) பாலிபோரேட்டு என்ற சேர்மம் அசாதாரணமானது ஆகும். இதில் போரேட்டுடன் கலிபோர்னியம் ஈதல் பிணைப்பு மூலம் இணைக்கப்பட்டுள்ளது .  
கரிம உலோகச் சேர்மங்களைப் பொறுத்தவரையில் கலிபோர்னியமே இரண்டாவது கன உலோகமாக அறியப்படுகிறது. Cp2Be மற்றும் CfCl3 சேர்மங்களை நுண்ணளவுகளில் வினைபுரியச் செய்து Cp3Cf (Cp = C5H5) சேர்மத்தை தயாரிக்கலாம். எக்சு கதிர் படிகவியல் ஆய்வுகள் மூலம் இது வரையறுக்கப்படுகிறது
# இஷ்க் (2019 திரைப்படம்)

**இஷ்க்** (Ishq) இது 2019 ஆம் ஆண்டு வெளிவந்த மலையாளம் மொழி திரைப்படம் ஆகும். இதன் இயக்குநர் அனுரஜ் மனோகர், கதை ரதேஷ் ரவி என்பவராகும். சைன் நிகாம், ஆனா சீதல் ஆகியோர் முன்னனி கதாபாத்திரத்தில் நடித்துள்ளனர்.
# இஷ்க் (2019 திரைப்படம்)

## கதை

கொச்சியைச் சேர்ந்த இளைஞரான சச்சி (ஷேன் நிகாம்) மற்றும் அவரது காதலி வசுதா (ஆன் ஷீட்டல்) ஆகியோரின் வாழ்க்கையைப் பற்றிய திரைக்கதையாகும்.  
ஐ.டி நிறுவனத்தில் பணிபுரியும் சச்சி தனது சகோதரியின் திருமணத்திற்கு விடுப்பில் உள்ளார். தனது விடுமுறையின் போது தனது பிறந்தநாளில் தனது காதலிக்கு பரிசு கொடுக்க நினைத்து காரில் தனியாகச் சென்று பேசிக்கொண்டிருக்கும்போது அங்கு வந்த இருவர் தங்களைக் காவலர்கள் எனச் சொல்லி சச்சியையும், வசுதாவையும் மனரீதியாக சித்திரவதை செய்யகிறார்கள். மேலும் சச்சியை வெளியில் நிற்கவைத்துவிட்டு அவனின் காதலியிடம் ஏதோ பேசுகிறான். இப்போது சச்சி சந்தேகப்படுகிறான். பல சித்திரவதைக்குப்பின்னர் இருவரையும் விட்டுவிடுகிறார்கள். இருவரும் அவளின் கல்லூரி விடுதிவரை அமைதியாக வருகிறார்கள். காரிலிருந்து இறங்கிய அவளிடம் இவன் *அவன் உன்னைக் காருக்குள் வைத்து என்ன செய்தான* என்று கேட்கிறான். அதற்கு அவள் கோபமாக சென்றுவிடுகிறாள்.  
இந்த சம்பவத்திற்காக தன்னையும் தன் காதலியையும் சித்திரவதை செய்தவனைப் பலிவாங்க நினைக்கிறான் சச்சி. அபோதுதான் ஒருவர் ஆம்புலன்ஸ் ஓட்டுநர் மற்றும் ஒருவர் தையல்காரர் என்று தெரிந்துகொள்கிறார். ஆம்புலன்ஸ் ஓட்டுநரின் வீட்டிற்குச் சென்று அவரின் மனைவி மகள் ஆசியோரை சித்திரவதை செய்ய நினைக்கிறான். அது முடியாமல் போக கொஞ்ச நேரத்தில் ஆம்புலன்ஸ் ஓட்டுநரே வீட்டிற்கு வந்துவிடுகிறார். ஆம்புலன்ஸ் ஓட்டுநரின் இரண்டு காலையும் ஒடித்து அவன் கீழே விழுந்துகிடக்கும்போது எப்படி தன் காதலியை சித்திரவதை செய்தாரோ அப்படியே சித்திரவதை செய்கிறான். மேலும் அவனின் உண்மை முகத்தை அவனின் மனைவிக்கு சொல்லுகிறான்.  
அடுத்த நாள் தன் காதலியைப்பார்க்க கல்லூரி விடுதிக்குச் சென்று அவளை அழைக்கிறான் சச்சி. அவளும் வருகிறாள். அவன் காரில் வைத்து அவளுக்கு மோதிரம் போட விழைகிறான். அவனை திருமணம் செய்ய சம்மதித்தாளா? இல்லையா என்பதே கதை.
# ஆதிபராசக்தி கலை மற்றும் அறிவியல் கல்லூரி

**ஆதிபரசக்தி கலை அறிவியல் கல்லூரி** (*Adhiparasakthi College of Arts and Science*), என்பது தமிழ்நாட்டின், இராணிப்பேட்டை மாவட்டம், கலவையில் அமைந்துள்ள இருபாலர் பயிலும் சுயநிதி கலை அறிவியல் கல்லூரி ஆகும். 1988ஆம் ஆண்டில் நிறுவப்பட்ட இக்கல்லூரி திருவள்ளுவர் பல்கலைக்கழக இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# ஆதிபராசக்தி கலை மற்றும் அறிவியல் கல்லூரி

## துறைகள்

### அறிவியல்

- கணிதம்
- நுண்ணுயிரியல்
- உயிர்வேதியியல்
- கணினி அறிவியல்
# ஆதிபராசக்தி கலை மற்றும் அறிவியல் கல்லூரி

## துறைகள்

### கலை மற்றும் வணிகவியல்

- ஆங்கிலம்
- வணிக மேலாண்மை
- வணிகவியல்
# ஆதிபராசக்தி கலை மற்றும் அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு அங்கீகரித்துள்ளது.
# அறிஞர் அண்ணா அரசினர் கலைக் கல்லூரி, செய்யாறு

**அறிஞர் அண்ணா அரசு கலைக் கல்லூரி, செய்யாறு** (*Arignar Anna Government Arts College, Cheyyar*), என்பது தமிழ்நாட்டின், செய்யாரில் அமைந்துள்ள தமிழக அரசின் கலை அறிவியல் கல்லூரி ஆகும். இது 1967ஆம் ஆண்டில் நிறுவப்பட்டது. இக்கல்லூரி வேலூரில் உள்ள திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# அறிஞர் அண்ணா அரசினர் கலைக் கல்லூரி, செய்யாறு

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி அறிவியல்
- தகவல் தொழில்நுட்பம்
# அறிஞர் அண்ணா அரசினர் கலைக் கல்லூரி, செய்யாறு

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிக மேலாண்மை
- வணிகவியல்
# அறிஞர் அண்ணா அரசினர் கலைக் கல்லூரி, செய்யாறு

## அங்கீகாரம்

இக்கல்லூரியை புது தில்லியில் உள்ள பல்கலைக்கழக மானியக் குழு (யுஜிசி) அங்கீகரித்துள்ளது.
# பாரதி மகளிர் கலை மற்றும் அறிவியல் கல்லூரி

**பாரதி பெண்கள் கலை மற்றும் அறிவியல் கல்லூரி** (Bharathi Women's Arts and Science College), என்பது ஒரு மகளிர் கலை அறிவியல் கல்லூரியாகும். இது தமிழ்நாட்டின் , கள்ளக்குறிச்சி, தச்சூரில் அமைந்துள்ளது. இக்கல்லூரியானது 1997 ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்கப்படுகிறது.
# பாரதி மகளிர் கலை மற்றும் அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# இந்தோ-அமெரிக்கன் கல்லூரி

**இந்தோ-அமெரிக்கன் கல்லூரி** (Indo-American College), என்பது தமிழ்நாட்டின், செய்யாறில் அமைந்துள்ள ஒரு கலை அறிவியல் கல்லூரி ஆகும். இது 1998 ஆம் ஆண்டில் நிறுவப்பட்டது. இந்தக் கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# இந்தோ-அமெரிக்கன் கல்லூரி

## துறைகள்

### அறிவியல்

- உயிர்வேதியியல்
- உயிர் தகவலியல்
- வேதியியல்
- கணினி பயன்பாடுகள்
- கணினி அறிவியல்
- கணிதம்
- நுண்ணுயிரியல்
- இயற்பியல்
# இந்தோ-அமெரிக்கன் கல்லூரி

## துறைகள்

### கலை மற்றும் வணிகவியல்

- ஆங்கிலம்
- வணிக மேலாண்மை
- வணிகவியல்
- பெருவணிக செயலாளர்
# இந்தோ-அமெரிக்கன் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. யுஜிசி சட்டத்தின் 12 (பி) மற்றும் 2 (எஃப்) இன் கீழ் கல்லூரி அங்கீகரிக்கப்பட்டுள்ளது.
# சுரேன் ராகவன்

கலாநிதி **சுரேன் ராகவன்** (*Suren Raghavan*, பிறப்பு: 21 நவம்பர் 1961) இலங்கைத் தமிழ் கல்வியாளரும், அரசியல்வாதியும், நாடாளுமன்ற உறுப்பினரும், வடக்கு மாகாணத்தின் முன்னாள் ஆளுநரும் ஆவார்.
# சுரேன் ராகவன்

## வாழ்க்கைக் குறிப்பு

ராகவன் 2005 ஆம் ஆண்டில் கென்ட் பல்கலைக்கழக அரசியல் மற்றும் சர்வதேச உறவுகள் கல்லூரியில் ஜேம்ஸ் மெடிசன் அறக்கட்டளையின் புலமைப்பரிசில் பெற்று சேர்ந்தார். இலங்கையில் சமஷ்டி ஆட்சி குறித்த ஆய்வுக் கட்டுரையைத் தயாரித்த பின்னர் முதுநிலை கலைப் பட்டம் பெற்றார். 2008 ஆம் ஆண்டில் கென்ட் பல்கலைக்கழகத்திற்குத் திரும்புவதற்கு முன்பு ஒட்டாவா பல்கலைக்கழகத்தில் தனது கலாநிதி பட்டம் பெற மற்றொரு ஜேம்ஸ் மெடிசன் அறக்கட்டளையின் புலமைப்பரிசில் பெற்றார். ஜேம்ஸ் மெடிசன் அறக்கட்டளை புலமைப்பரிசிலை இரண்டுமுறை பெற்ற ஒரேயொரு ஆசிய பிராந்திய மாணவரும் இவரே. அவர் 2008 முதல் 2011 வரை வெளிநாட்டு ஆராய்ச்சி மாணவர் விருது திட்ட அறிஞராகவும், ஒன்ராறியோ மாணவர் உதவித் திட்ட விருதைப் பெற்றவராகவும் இருந்தார். Multimational Federaiism and Sinhala Buddhism. Is there a (In)compatibility? The Case of Ethnonationalism in Sri Lanka என்ற தலைப்பில் ஒரு ஆய்வறிக்கையை தயாரித்த பின்னர் 2012 ஆம் ஆண்டில் கென்ட் பல்கலைக்கழகத்தில் முனைவர் பட்டம் பெற்றார். 2012 இல் முனைவரானார்.  
ராகவன் செயிண்ட் பால் பல்கலைக்கழகத்தில் வருகை பேராசிரியராகவும், பௌத்தம் தொடர்பான ஆய்வுகளுக்கான ஆக்ஸ்போர்டு மையத்தில் ஆராய்ச்சியாளராகவும், கொழும்பு பல்கலைக்கழக வரலாற்றுத் துறையில் வருகை ஆராய்ச்சி அறிஞராகவும் இருந்தார். அவர் Colombo School for Critical Studies இன் தேசிய இயக்குநராகவும் இருந்தார். OCIC, தென்னிந்திய திரைப்பட கூட்டமைப்பு மற்றும் ஆசிய சினிமா மையம் உள்ளிட்ட பல திரைப்பட விழாக்களுக்கு அவர் நடுவர் உறுப்பினராக இருந்துள்ளார். அவர் இந்திய திரைப்பட விழாவை கொழும்பில் ஏற்பாடு செய்தார்.
# சுரேன் ராகவன்

## அரசியலில்

ராகவன் 2018 நவம்பரில் இலங்கை அரசுத்தலைவர் மைத்திரிபால சிறிசேனவின் ஆலோசகராகவும், அரசுத்தலைவரின் ஊடகப் பிரிவின் சர்வதேச விவகாரங்களுக்கான பிரதானியாகவும் நியமிக்கப்பட்டார். 2019 சனவரியில் இவர் வட மாகாண ஆளுநராக அரசுத்தலைவரினால் நியமிக்கப்பட்டார். வடமாகாணத்துக்கு ஆளுநராக நியமனம் பெற்ற முதலாவது தமிழரும் இவரே. 2019 நவம்பர் 16 இல் நடைபெற்ற அரசுத்தலைவர் தேர்தலை அடுத்து புதிய அரசுத்தலைவராகத் தேர்ந்தெடுக்கப்பட்ட கோட்டாபய ராஜபக்ச அனைத்து மாகாண ஆளுநர்களையும் பதவி விலகக் கேட்டுக் கொண்டதை அடுத்து சுரேன் இராகவன் 2019 நவம்பர் 20 இல் பதவி விலகினார்.  
சுரேன் ராகவன் 2020 நாடாளுமன்றத் தேர்தலில் மகிந்த ராசபக்ச தலைமையிலான இலங்கை பொதுசன முன்னணியின் தேசியப் பட்டியலில் இலங்கை சுதந்திரக் கட்சி சார்பில் சேர்க்கப்பட்டார். தேர்தலை அடுத்து இராகவன் இலங்கை பொதுசன முன்னணியின் தேசியப் பட்டியல் உறுப்பினராக அறிவிக்கப்பட்டு, 2020 ஆகத்தில் பதவியேற்றார்.
# சுரேன் ராகவன்

## படைப்புகள்

- *Buddhist Monks and the Politics of Lanka’s Civil War: Ethnoreligious Nationalism of the Sinhala Sangha and Peacemaking in Sri Lanka, 1995-2010* (2018, Equinox Publishing)
- *Post-War Militancy of Sinhala Saṅgha: Reasons and Reactions* (ஒக்ஸ்போர்ட் பல்கலைக்கழகப் பதிப்பகம்)
# இந்தியாவில் வேக வரம்புகள்

இந்தியாவில் மாநிலங்கள் மற்றும் வாகனங்களுக்கேற்ப அவற்றின் வேகத்தின் வரம்புகள் மாறுபடுகின்றன. 2018 ஏப்ரலில் சாலைப் போக்குவரத்து மற்றும் நெடுஞ்சாலைத் துறை அமைச்சகம் அதிகபட்ச வேக வரம்புகளை நிர்ணயம் செய்தது. அதன்படி விரைவுச் சாலைகளில் மணிக்கு 120 கி.மீ , தேசிய நெடுஞ்சாலைகளில் 70 கி.மீ மற்றும் நகரங்களில் எம்1 வகை வாகனங்கள் 70 கி.மீ வேகத்திலும் அதிகபட்ச வேகத்தில் செல்லலாம் என நிர்ணயம் செய்தது. எம்1 வகையில் 8 இருக்கைகளுக்கு குறைவாக உள்ள பயணிகள் பயணிக்கும் வாகனங்கள் அடங்கும். மத்திய அமைச்சகத்தின் பரிந்துரைக்கு ஏற்ப குறைவான வேகங்களை அந்தந்த மாநில அரசுகளே நிர்ணயம் செய்ய மத்திய அரசு அனுமதி வழங்கியது.  
| மாநிலம் | உந்துருளி | இலகு ரக வாகனங்கள் (cars) | மித ரக பயணியர் வாகனம் | மித ரக சரக்கு வாகனம் | கனரக / இணைப்பு பெட்டி கொண்டது | ஒரு இழுவை வாகனம் | பல இழுவை வாகனம் | மற்றவை |  |
| --- | --- | --- | --- | --- | --- | --- | --- | --- | --- |
| ஆந்திரப் பிரதேசம்/தெலுங்கானா | 50 | குறிப்பிட்ட வேக நிர்ணயம் இல்லை (போக்குவரத்து வாகனங்களுக்கு 65 ) | 65 | 65 | 40/50 | 60 (50 இழுவை வாகனம் இருந்தால் > 800&nbsp;kg) | 50 | 30 |  |
| மகாராட்டிரம் | 50 | குறிப்பிட்ட வேக நிர்ணயம் இல்லை (போக்குவரத்து வாகனங்களுக்கு 65 ) | 65 | 65 | 50 | 50 | 50 |  |  |
| தில்லி | 30-70 | 25-50 | 20-40 | 20-40 | 20-40 | 20-40 | 20-40 | 20-40 |  |
| உத்தரப் பிரதேசம் | 40 | 40 | 40 | 40 | 20-40 | 20-40 | 20-40 |  |  |
| அரியானா | 30/50 | 50 | 40/65 | 40/65 | 30/40 | 35/60 | 40/60 | 20/30 |  |
| கருநாடகம் | 50 | வரையறை இல்லை தானுந்து 60 , விமான நிலைய சாலை எனில் 80, மங்களூர் மற்றும் உடுப்பி தேசிய நெடுன்சாலையில் தானுந்துகளுக்கு மட்டும் 100 , போக்குவரத்து வாகனங்களுக்கு 65 | 60 (KSRTC) | 60 | 60 | 40/60 | 40/60 |  |  |
| பஞ்சாப் | 35/50 | 50/70/80 | 45/50/65 | 30 |  |  |  |  |  |
| தமிழ்நாடு | 50 | 60 |  |  |  |  |  |  |  |
| கேரளா | 30 (பள்ளிக்கு அருகில்) / 45 (மலைச் சாலையில்) / 50 (மாநில நெடுஞ்சாலை) / 60(தேசிய நெடுஞ்சாலை) / 70 (4 வழிப் பாதை) | 30 (பள்ளிக்கு அருகில்) / 45 (மலைச் சாலையில்) / 50 (மாநில நெடுஞ்சாலை) / 85(தேசிய நெடுஞ்சாலை) / 90 (4 வழிப் பாதை) | 30-40 (பள்ளிக்கு அருகில் /Iமலைச் சாலையில் / நகரம்) / 50-65 (மற்ற இடங்களில் / மாநில நெடுஞ்சாலை/ தேசிய நெடுஞ்சாலை) 70 (4-வழிப் பாதை) | 30-40 (பள்ளிக்கு அருகில் /Iமலைச் சாலையில் / நகரம்) / 50-65 (மற்ற இடங்களில் / மாநில நெடுஞ்சாலை/ தேசிய நெடுஞ்சாலை) 70 (4-வழிப் பாதை) | 30 (பள்ளிக்கு அருகில் /Iமலைச் சாலையில்) / 40 (மற்ற இடங்களில் /நகரம்) / 60 ( மாநில நெடுஞ்சாலை/ தேசிய நெடுஞ்சாலை) / 65 (4-வழிப் பாதை) | 25-30 (பள்ளிக்கு அருகில் /Iமலைச் சாலையில்) / 40-50 (மற்ற இடங்களில் /நகரம்) / 60 ( மாநில நெடுஞ்சாலை/ தேசிய நெடுஞ்சாலை / 4-வழிப் பாதை) | 25-30 (பள்ளிக்கு அருகில் /Iமலைச் சாலையில்) / 60 (மற்ற இடங்களில் ) / 40 - 50( மாநில நெடுஞ்சாலை/ தேசிய நெடுஞ்சாலை / 4-வழிப் பாதை / நகரம்) | 25-30 | } |
# தமிழ்நாடு மாற்றுத் திறனாளிகள் நலத் துறை

**தமிழ்நாடு மாற்றுத் திறனாளிகள் நலத் துறை (**Department of Welfare of Differently Abled Persons of state of Tamil Nadu**)** என்பது தமிழ்நாடு அரசின் துறைகளில் ஒன்றாகும்.
# தமிழ்நாடு மாற்றுத் திறனாளிகள் நலத் துறை

## சார்நிலை துறை

| பெயர் | வலைத்தளம் |
| --- | --- |
| மாற்றுத் திறனாளிகள் மறுவாழ்வு மையம் | http://www.scd.tn.gov.in/ |
# தமிழ்நாடு மாற்றுத் திறனாளிகள் நலத் துறை

## அமைச்சர்

- வி. சரோஜா
# எக்சாசின்

**எக்சாசின்** *(Hexazine)* என்பது N<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கருத்தியலான வேதியியல் சேர்மமாகும். நைட்ரசனின் புறவேற்றுமை வடிவமான இச்சேர்மத்தை எக்சாசாபென்சீன் என்றும் அழைக்கலாம். ஆறு நைட்ரசன் அணுக்கள் பென்சீன் கட்டமைப்பை ஒத்த ஒரு வளையமாக அமைந்து எக்சாசின் உருவாகிறது. அசாபென்சீன் ஓரினவரிசையில் இறுதி உறுப்பினராக எக்சாசின் இடம்பெறுகிறது. பென்சீன் மூலஊறிலுள்ள இடம்பெற்றிருக்கும் அனைத்து மெத்தின் குழுக்களும் இங்கு நைட்ரசன் அணுக்களால் இடப்பெயர்ச்சி செய்யப்பட்டிருக்கும். பிரிடின், பிரிமிடின், பிரிடாசின், பிரசின், டிரையசின்கள், டெட்ராசின்கள் போன்ற சேர்மங்கள் அறியப்பட்டாலும் இவ்வரிசையில் உள்ள கடைசி இரண்டு உறுப்பினர்களான எக்சாசினும் பென்டாசினும் இதுவரை தயாரிக்கப்படவில்லை.
# எக்சாசின்

## நிலைப்புத் தன்மை

அதிக நிலைப்புத்தன்மை கொண்ட பென்சீன் சேர்மத்தை போல கட்டமைப்பு ஒற்றுமை கொண்ட மூலக்கூறாக எக்சாசின் காணப்படுகிறது. இதுவரை தயாரிக்கப்படவில்லை என்றபோதிலும் பென்சீனை போலவே இதுவும் ஓர் அரோமாட்டிக் மூலக்கூறாக இருக்கும் என கணக்கிடப்படுகிறது. எக்சாசின் மூலக்கூறு மிகவும் நிலைப்புத்தன்மை அற்றதாக இருக்கும் என்று கணக்கீட்டு முறை மதிப்பீடுகள் தெரிவிக்கின்றன. நைட்ரசன் அணுக்களில் உள்ள தனி இணை எலக்ட்ரான்களின் ஒன்றையொன்று எதிர்க்கும் மின்னியல் விலக்க விசை இதற்குக் காரணமாக இருக்கலாம், அல்லது எதிர் சிக்மா மூலக்கூற்று பிணைப்புகளுக்கு எலக்ட்ரான் கொடையளித்தல் காரணமாகவும் இருக்கலாம் .
# எக்சாசின்

## இவற்றையுன் காண்க

- அசைடு
- பிரிடின்
# ஜவகர் அறிவியல் கல்லூரி

**ஜவகர் அறிவியல் கல்லூரி** (Jawahar Science College), என்பது தமிழ்நாட்டின் கடலூர் மாவட்டத்தில் உள்ள ஒரு கல்லூரி ஆகும். ஜவகர் கல்விச் சங்கத்தால் துவக்கப்பட்ட இந்தக் கல்லூரியானது அண்ணாமலை பல்கலைக்கழகத்துடன் இணைவுபெற்றுள்ளது.
# ஜவகர் அறிவியல் கல்லூரி

## வரலாறு

அறிவியல் மற்றும் தொழில்நுட்ப வளர்ச்சியை பண்டித ஜவஹர்லால் நேரு வலியுறுத்தினார். அவரது பெயரை இக்கல்லூரிக்கு இட்டு, பல வேலை சார்ந்த படிப்புகளை தொடங்க முடிவு செய்யப்பட்டது. 120 மாணவர் எண்ணிக்கையுடன் கல்லூரி செயல்படத் தொடங்கியது. இக்கல்லூரியை 1987 அக்டோபர் 18 அன்று அப்போது நடுவண் அமைச்சராக இருந்த ப. சிதம்பரம் திறந்து வைத்தார்.  
கால ஓட்டத்தில் கல்லூரியானது படிப்படியாக வளர்ந்து பல்வேறு படிப்புகள் கொண்டதாகவும் சுமார் 1500 மாணவர்களைக் கொண்ட ஒரு கல்வி நிறுவனமாக வளர்ந்துள்ளது. இக்கல்லூரியானது கட்டாய நன்கொடை வசூலிக்காமல் மாணவர் சேர்க்கையை நடத்துகிறது. மேலும் தமிழக அரசு விதிகளின்படி இட ஒதுக்கீடு கொள்கையையும் பின்பற்றிவருகிறது.  
கல்லூரியானது காலை 9.00 மணி முதல் மாலை 2.05 மணி வரை செயல்படுகிறது
# ஜவகர் அறிவியல் கல்லூரி

## வளாகம்

இக்கல்லூரியானது தமிழ்நாட்டின் நெய்வேலி தொகுதி -14 இல் என்.பி.டி.ஐ அருகே 40 ஏக்கர் நிலப்பகுதியில் உள்கட்டமைப்பு வசதிகளும் கொண்ட கட்டிடத்தில் செயல்படுகிறது.
# ஜவகர் அறிவியல் கல்லூரி

## கல்வியாளர்கள்

கல்லூரி பின்வரும் 3 ஆண்டு இளங்கலை படிப்புகளை வழங்குகிறது.  
- இ. அ. கணினி அறிவியல்
- இ. அ. வேதியியல்
- இ. அ. நிலவியல்
- இ. அ. கணிதம்
- இ.வணிகவியல்
- இ. க. ப
- இ. அ. சுற்றுச்சூழல் மேலாண்மை
- இ.க ஆங்கிலம்
- இ.வ மே.
- இ. அ. ஊட்டச்சத்து உணவு அறிவியல் மேலாண்மை மற்றும் உணவு முறைகள்  
கல்லூரி பின்வரும் 2 ஆண்டு முதுகலை படிப்புகளை வழங்குகிறது.  
- மு.அ. வேதியியல்
- மு.அ. கணிதம்
- எம்.எஸ்.டபிள்யூ (சமூகப் பணிகள் முதிநிலை)
- மு.அ ஆங்கிலம்
- மு.வணிகவியல்
# ஜவகர் அறிவியல் கல்லூரி

## சங்கங்கள்

- சுழற் சங்கம்
- லியோ சங்கம்
- என்.எஸ்.எஸ் அலகுகள் I & II
- குடிமக்கள் நுகர்வோர் கழகம்
- இளையோர் ஜெய்சீஸ்
- செம்பட்டை சங்கம்
# சே. செந்தமிழ்ப் பாவை

**சே. செந்தமிழ்ப்பாவை** காரைக்குடி அழகப்பா பல்கலைக்கழகத்தின் தமிழ்ப் பண்பாட்டு மையத்தில் இயக்குநராகவும் பேராசிரியராகவும் பணியாற்றுகிறார். தேசிய மற்றும் மாநில அளவில் 13 விருதுகளையும் பெற்றுள்ளவர். செம்மொழித் தமிழாய்வு மத்திய நிறுவனத்தின் 2008-2009 ஆம் இளம் அறிஞர் விருதினையும் பெற்றுள்ளார்.
# சே. செந்தமிழ்ப் பாவை

## வெளிவந்துள்ள நூல்கள்

- சங்கப்பாடல்களில் மரபு மாற்றங்கள், தி பார்க்கர் பதிப்பகம், சென்னை - 14, 2007.
- செம்மொழிச் சிந்தனைகள், பல்லவி பதிப்பகம், ஈரோடு, 2010.
- வல்லமை தந்துவிட்டாய் (சிறுகதைத் தொகுப்பு)முத்தமிழ் பதிப்பகம், சிவகாசி, 2011.
- பேரா.இராம.இராமநாதனின் தமிழ்ப்பணி, கலைஞன் பதிப்பகம், சென்னை, 2015
# சே. செந்தமிழ்ப் பாவை

## எழுதியுள்ள பாடநூல்கள்

- தமிழக வரலாறு (பி.லிட்), தொலைதூரக் கல்வி இயக்ககம், அழகப்பா பல்கலைக்கழகம், காரைக்குடி-3.
- திருக்கோயிலமைப்பும் திருவுருவ அமைதியும் (பி.லிட்), தொலைதூரக் கல்வி இயக்ககம், அழகப்பா பல்கலைக்கழகம், காரைக்குடி
- பண்டை இலக்கியம் (பி.லிட்), தொலைதூரக் கல்வி இயக்ககம், அழகப்பா பல்கலைக் கழகம், காரைக்குடி - 3.
- அறஇலக்கியங்களும் சமய இலக்கியங்களும் (எம்.ஏ), தொலைதூரக் கல்வி இயக்ககம், அழகப்பா பல்கலைக்கழகம், காரைக்குடி - 3.
- இலக்கணம் - 1 தொல்காப்பியம் எழுத்ததிகாரம் - இளம்பூரணம் (எம்.ஏ.),  அழகப்பா பல்கலைக்கழகம், காரைக்குடி - 3.
# தோபரீனர் விளக்கு

**தோபரீனர் விளக்கு** (Döbereiner's lamp), என்பது 1823 ஆம் ஆண்டு ஜெர்மானிய வேதியியலாளர் ஜோகன் தோபரீனர் என்பவரால் உருவாக்கப்பட்ட தீயுண்டாக்கி ஆகும். இந்த அமைப்பானது பிரஸ்டன்பெர்கர் என்பவரால் வடிவமைக்கப்பட்டு 1800 ஆம் ஆண்டு வரை தயாரிப்பில் இருந்து வந்த விளக்கு அல்லது தீயுண்டாக்கியை அடிப்படையாக் கொண்டது. இது கலனின் அடிப்படையில் கிப் உபகரணத்தை ஒத்ததாகும். இந்த உபகரணமானது துத்தநாக உலோகம் நீர்த்த கந்தக அமிலத்துடன் வினைபுரிந்து ஐதரசன் வாயுவைத் தருவதற்காக வடிவைமக்கப்பட்ட உபகரணமாகும். ஒருபோக்கியானது திறக்கப்படும் போது ஐதரசன் தாரையானது பிளாட்டினம் நுரைப்பஞ்சில் வெளியாகிறது. வளிமண்டல ஆக்சிசனால் வினை தூண்டப்பட்டு வினையூக்கியானது வெப்பப்படுத்தப்பட்டு ஐதரசனானது ஒரு சுடரை உருவாக்குகிறது.  
குழாய்களை தீப்பற்றுவதற்காக வணிகப்படுத்தப்பட்டது. இவ்வகை தீமூட்டிகளைத் தயாரிக்கும் உலகின் மிகப்பெரிய தயாரிப்பாராக எய்ன்ரிச் காட்ஃபிரைடு ஜெர்மனியின் துரிங்கியாவில் உள்ள ஸ்லெய்சு இருந்தார்.. 1820 களில் பத்து இலட்சத்திற்கும் அதிகமான இவ்வகை தீமூட்டிகள் விற்றுத்தீர்ந்தன என கூறப்படுகிறது.  
இவ்வகை தீமூட்டிகளின் மாதிரிகள் இடாய்ச்சு அருங்காட்சியகம் மற்றும் எய்டல்பெர்க் கோட்டையில் உள்ள ஒரு பழைய மருந்தகம் ஆகியவற்றில் காட்சிப்படுத்தப்பட்டுள்ளன.
# கிப் உபகரணம்

**கிப்பின் உபகரணம்** (Kipp's apparatus) என்பது சிறிய கன அளவிலான வாயுக்களை உற்பத்தி செய்வதற்கான உபகரணம் ஆகும். இந்த உபகரணம் 1844 ஆம் ஆண்டு டச்சு மருந்தியலாளர் பீட்ரசு ஜேகப்ஸ் கிப் என்பவரால் உருவாக்கப்பட்டு வேதியியல் ஆய்வகங்களிலும் பள்ளிகளில் செயல்முறை விளக்கங்களுக்காகவும் 20 ஆம் நூற்றாண்டின் பிந்தைய பாதியில் அதிகமாக பயன்படுத்தப்பட்ட ஒரு உபகரணமாகும்.  
பிற்காலங்களில், பெரும்பாலான வாயுக்கள் சிறிய அளவிலான உருளைகளில் அடைக்கப்பட்டு கிடைக்கப்பெற்றதால், இது ஆய்வகங்களில் கூட பயன்பாட்டில் இல்லாமல் போனது. தொடக்கத்தில் கிப்சின் உபகரணத்தில் இருந்து கிடைக்கப் பெற்ற வாயுக்களானவை தொடர்ச்சியான செயல்முறைகளுக்குப் பிறகே தூய்மையானதாகவும், உலர்ந்ததாகவும் கிடைக்கப்பெற்ற நிலையில் வணிகரீதியில் பெறப்பட்ட வாயுக்கள் தூய்மையானதாகவும், உலர்ந்ததாகவும் கிடைத்தன.
# கிப் உபகரணம்

## வடிவமைப்பு மற்றும் செயல்முறை

இந்த உபகரணமானது பெரும்பாலும் கண்ணாடியாலும், சில நேரங்களில் பாலித்தீனாலும் செய்யப்பட்டதாக இருந்தது. இந்த உபகரணத்தில் செங்குத்தான திசையில் அடுக்கப்பட்ட மூன்று அறைகள் இருந்தன. மேலே உள்ள அறையானது நடுவில் உள்ள அறையின் வழியாகச் செல்லக்கூடியதும் கீழே உள்ள அறையில் முடியக்கூடியதுமான ஒரு குழாயைக் கொண்டதாக உள்ளது. நடுவில் உள்ள அறைக்கும், மேலே உள்ள அறைக்கும் நேரடியான திறப்பு கிடையாது. ஆனால், கீழே உள்ள அறையிலிருந்து நடுவில் உள்ள அறையானது ஒரு தக்க வைக்கும் தகட்டால் (துளைகளை உடைய கூம்பு வடிக கண்ணாடித் தகடு) பிரிக்கப்பட்டுள்ளது. இந்த அமைப்பு திரவம் மற்றும் வாயுக்களை மட்டும் செல்ல அனுமதிப்பதாக உள்ளது. திண்மப் பொருள் (உதாரணமாக இரும்பு சல்பைடு) மத்தியில் உள்ள அறையில் தக்க வைக்கும் தட்டின் வழியே செல்லாத அளவிற்குப் போதுமான அளவில் வைக்கப்படுகிறது. திரவம், உதாரணமாக அமிலம், மேலறையில் ஊற்றப்படுகிறது. ஊற்றப்பட்ட அமிலமானது கீழே உள்ள அறைக்குச் செல்ல முடியுமென்றாலும் அதற்கு மேலே உள்ள காற்றின் அழுத்தத்தால் அவ்வாறு செய்ய இயலாத நிலை உள்ளது. ஊற்றப்பட்ட திரவமானது கீழே செல்வதற்கு மத்திய அறையின் மேற்பகுதியில் உள்ள ஒரு நிறுத்து அடைப்பானை திறக்கச் செய்ய வேண்டியுள்ளது. திறப்பான் திறக்கப்பட்டு காற்றானது அறையை விட்டு வெளியேறியவுடன் திரவமானது கீழே செல்கிறது. கீழறை நிரம்பியவுடன் தக்க வைக்கும் தட்டின் வழியாக திரவமானது மத்திய அறையில் உள்ள திண்மப் பொருளுடன் வினைபுரிகிறது. இந்த வினையிலிருந்து வெளிவரும் வாயுவைத் நிறுத்து அடைப்பானைத் திறந்து தேவையான போது வெளியே எடுத்துக் கொள்ளலாம். நிறுத்து அடைப்பானானது மூடியிருந்தால் மத்திய அறையிலிருந்த உற்பத்தியான வாயுவின் அழுத்தமானது அமிலத்தை மீண்டும் கீழறைக்கே திருப்பி அனுப்பி திண்மப் பொருளுடன் தொடர்பில்லாத நிலைக்கு தள்ளி விடுகிறது. இந்த நிலையில் வேதி வினையானது நிறுத்து அடைப்பான் திறக்கப்பட்டு உருவான வாயுவானது வெளியில் எடுக்கப்படும் வரை நிறுத்தி வைக்கப்படுகிறது.  
கிப்பின் இந்த உபகரணமானது பயன்படுத்தப்படும் திண்மப் பொருளானது அமிலத்தில் கரையும் தன்மையற்றதாக இருப்பின் முறையாகச் செயல்படுகிறது. கரையும் தன்மை பெற்ற திண்மப் பொருளாக இருப்பின் அமிலத்தில் (அ) திரவத்தில் கரைந்த திண்மமானது, திரவத்தின் நிலை கீழிறக்கப்பட்ட பின்னும் வாயுவை வெளியேற்றும் வினையானது தொடர்ந்து நடைபெறுகிறது. விளைபொருளாகக் கிடைக்கும் வாயுவானது, வினை தீவிரமானதாக இருந்தாலும், நீராவியுடன் கலந்திருப்பதாலும் மேலும் தூய்மைப்படுத்தப்படவோ அல்லது உலர்த்தப்படவோ அல்லது இரண்டு செயல்முறைகளுமோ தேவைப்படக்கூடிய ஒன்றாக உள்ளது.
# கிப் உபகரணம்

## தயாரிக்கப்பட்ட வாயுக்கள் மற்றும் கலவையிலிருந்து பிரிக்கப்பட்ட பொருட்கள் இவற்றுக்கான உதாரணங்கள்

- துத்தநாகத் துகள்கள் (அல்லது) இரும்பு மற்றும் ஐதரோகுளோரிக் அமிலம் அல்லது நீர்த்த கந்தக அமிலத்திலிருந்து ஐதரசன் தயாரிப்பது
- சுண்ணாம்புக் கற்கள் (கால்சியம் கார்பனேட்டு) மற்றும் ஐதரோகுளோரிக் அமிலத்திலிருந்து கார்பனீராக்சைடு தயாரிப்பு
- இரும்பு(II) சல்பைடு மற்றும் ஐதரோகுளோரிக் அமிலம் இவற்றிலிருந்து ஐதரசன் சல்பைடு
- கால்சியம் கார்பைடு மற்றும் நீர் ஆகியவற்றிலிருந்து அசிட்டிலீன்
# நோக்லாக் மாவட்டம்

**நோக்லாக் மாவட்டம்** (**Noklak district**) இந்தியாவின் வடகிழக்கில் அமைந்த ஏழு சகோதரி மாநிலங்களில் ஒன்றான நாகலாந்து மாநிலத்தின் துயேன்சாங் மாவட்டத்தின் நோக்லாக் வருவாய் வட்டத்தின் பகுதிகளைக் கொண்டு புதிய நோக்லாக் மாவட்டம், 21 டிசம்பர் 2017-இல் புதிதாக நிறுவப்பட்டது. இது நாகாலாந்தின் 12-வது இம்மாவட்டம் ஆகும். இதன் தலைமையிடம் **நோக்லாக்** நகரம் ஆகும்.
# நோக்லாக் மாவட்டம்

## புவியியல்

நோக்லாக் மாவட்டம் 164.92 சகிமீ பரப்பளவு கொண்டது. மலைப்பாங்கான நோக்லாக் மாவட்டம், அகன்ற இலைக்காடுகள் கொண்டது. துயேன்சாங் மாவட்டத்தின் நோக்லாக் பகுதிகளைக் கொண்டு இம்மாவட்டம்
# நோக்லாக் மாவட்டம்

## மாவட்ட நிர்வாகம்

நோக்லாக் மாவட்டம் நோக்லாக், தொனொக்கின்யு, நோக்கு, பான்சோ மற்றும் சிங்மே என ஐந்து வருவாய் வட்டங்களைக் கொண்டது. இம்மாவட்டம் நோக்லாக் மற்றும் தொனொக்கின்யு என இரண்டு ஒன்றியங்களைக் கொண்டது.  
இம்மாவட்டம் இரண்டு சட்டமன்றத் தொகுதிகளைக் கொண்டது.
# நோக்லாக் மாவட்டம்

## மக்கள்தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின்படி, 3,667 வீடுகள் கொண்ட நோக்லாக் மாவட்டத்தின் மக்கள்தொகை 19,507 ஆகும். அதில் ஆண்கள் 10,066 மற்றும் பெண்கள் 9,441 ஆகவுள்ளனர்.சராசரி எழுத்தறிவு 61.41% ஆகவுள்ளது. இம்மாவட்ட மக்களில் 98.44% பழங்குடிகள் ஆவர். இம்மாவட்ட மக்களில் 98.47% கிறித்தவ பழங்குடி மக்கள் ஆவர். இம்மாவட்ட பழங்குடி மக்கள் பல மொழிகள் பேசினாலும் ஆங்கில மொழி கல்வி மற்றும் அரச மொழியாக உள்ளது. இங்கு நகரங்கள் இல்லாததால், இம்மாவட்ட மக்கள் அனைவரும் மலைக்கிராமங்களில் வாழ்கின்றனர்.
# கே. எம். ஜி. கலை மற்றும் அறிவியல் கல்லூரி

**கே.எம்.ஜி கலை மற்றும் அறிவியல் கல்லூரி** (K.M.G. College of Arts and Science), என்பது தமிழ்நாட்டின், குடியாத்தத்தில் அமைந்துள்ள ஒரு கலை அறிவியல் கல்லூரி ஆகும். இது 1999 ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# கே. எம். ஜி. கலை மற்றும் அறிவியல் கல்லூரி

## துறைகள்

### அறிவியல்

- வேதியியல்
- கணிதம்
- நுண்ணுயிரியல்
- உயிர்வேதியியல்
- கணினி அறிவியல்
# கே. எம். ஜி. கலை மற்றும் அறிவியல் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- வணிகவியல்
# கே. எம். ஜி. கலை மற்றும் அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# கம்பன் மகளிர் கலை அறிவியல் கல்லூரி

**கம்பன் மகளிர் கலை மற்றும் அறிவியல் கல்லூரி** (Kamban College of Arts and Science for Women) என்பது தமிழ்நாட்டின், திருவண்ணாமலையில் அமைந்துள்ள ஒரு கலை அறிவியல் கல்லூரி ஆகும். இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது.
# கம்பன் மகளிர் கலை அறிவியல் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- நுண்ணுயிரியல்
- கணினி அறிவியல்
# கம்பன் மகளிர் கலை அறிவியல் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- உடற்கல்வி
- வணிக மேலாண்மை
- வணிகவியல்
# கம்பன் மகளிர் கலை அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# இராஜா நந்திவர்மன் கலை அறிவியல் கல்லூரி

**இராஜா நந்திவர்மன் கலை மற்றும் அறிவியல் கல்லூரி** (King Nandhivarman College of Arts and Science), என்பது தமிழ்நாட்டின், திருவண்ணாமலை மாவட்டம், தெள்ளாறில் அமைந்துள்ள ஒரு கலை அறிவியல் கல்லூரி ஆகும். இது 1994 ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# இராஜா நந்திவர்மன் கலை அறிவியல் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- உயிர்வேதியியல்
- நுண்ணுயிரியல்
- கணினி அறிவியல்
# இராஜா நந்திவர்மன் கலை அறிவியல் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- வணிகவியல்
# இராஜா நந்திவர்மன் கலை அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# மருதர் கேசரி ஜெயின் மகளிர் கல்லூரி

**மருதர் கேசரி ஜெயின் மகளிர் கல்லூரி** (*Marudhar Kesari Jain College for Women*), என்பது தமிழ்நாட்டின், திருப்பத்தூர் மாவட்டத்தில், வாணியம்பாடி-திருப்பத்தூர் நெடுஞ்சாலையில் அமைந்துள்ள மகளிர் கலை அறிவியல் கல்லூரி ஆகும். இக்கல்லூரி 1994ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரி கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# மருதர் கேசரி ஜெயின் மகளிர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- உயிர்வேதியியல்
- உயிர்தொழில்நுட்பம்
- ஊட்டச்சத்து மற்றும் உணவு முறைகள்
- கணினி அறிவியல்
# மருதர் கேசரி ஜெயின் மகளிர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- உருது
- வரலாறு
- பொருளியல்
- உள்லங்கார வடிவமைப்பு மற்றும் புதுப்பாங்கு
- வணிக மேலாண்மை
- வணிகவியல்
# மருதர் கேசரி ஜெயின் மகளிர் கல்லூரி

## அங்கீகாரம்

இக்கல்லூரியை புது தில்லியில் உள்ள பல்கலைக்கழக மானியக் குழு அங்கீகரித்துள்ளது.
# காமரூப பால வம்சம்

**காமரூப பால வம்சம்**, காமரூப பேரரசை கிபி 900 முதல் 1100 முடிய ஆண்ட வங்காளத்த்தின் பால வம்சத்தவர்களின் வழித்தோன்றல்கள் ஆவார்.  
வங்காளத்தை ஆண்ட பாலர்கள் பௌத்த சமயத்தை பின்பற்றினர். ஆனால் காமரூப பால வம்சத்தவர்கள் இந்து சமயத்தை பின்பற்றினர்.  
காமரூப பால வம்சத்தின் அழிவின் போது, கௌட மன்னர் இராம பாலன் (1072-1126) காமரூபப் பேரரசைக் கைப்பற்றி 1075-இல் காமரூப பால வம்சத்தினரை முடிவுக்கு கொண்டு வந்தார்.
# காமரூப பால வம்சம்

## காமரூப பாலப் பேரரசர்கள்

- பிரம்ம பாலன் (900-920)
- இரத்தின பாலன் (920-960)
- இந்திர பாலன் (960-990)
- கோ பாலன் (990-1015)
- ஹர்ச பாலன் (1015-1035)
- தர்ம பாலன் (1035-1060)
- ஜெய பாலன் (1075-1100)
# காமரூப பால வம்சம்

## இதனையும் காண்க

- காமரூப பேரரசு
- பாலப் பேரரசு
- கௌடப் பேரரசு
# புனித வளனார் கலை மற்றும் அறிவியல் கல்லூரி

**புனித வளனார் கலை மற்றும் அறிவியல் கல்லூரி** அல்லது **செயின்ட் ஜோசப் கலை மற்றும் அறிவியல் கல்லூரி** (St. Joseph's College of Arts & Science) தமிழ்நாட்டின் கடலூர் மாவட்டத்தில் இயங்கிவரும் தன்னாட்சி பெற்ற கலைக் கல்லூரி ஆகும். 1991ம் ஆண்டு தொடங்கப்பட்ட இக்கல்லூரியானது, தற்போது திருவள்ளுவர் பல்கலைக்கழகத்துடன் இணைக்கப்பட்டுள்ளது. கலை, அறிவியல் மற்றும் பொருளாதார பிரிவுகளில் இளங்கலை, முதுகலை மற்றும் முனைவர் பட்டப் படிப்புகளை இக்கல்லூரி கற்பித்து வருகிறது.
# புனித வளனார் கலை மற்றும் அறிவியல் கல்லூரி

## தோற்றம்

பாரம்பரியமிக்க இந்த கல்லூரியின் வரலாறு பத்தொன்பதாம் நூற்றாண்டில் இருந்து தொடங்குகிறது. பாரிஸ் மாநகரத்தில் இருந்து இந்தியாவிற்கு அருட்தொண்டாற்ற வந்த அருட்தந்தையர் பலரின் முயற்சியால் 1868 ஆம் ஆண்டு முதன்முதலில் புனித வளனார் மேல்நிலைப்பள்ளி, கடலூர் மாவட்டத்தில் தொடங்கப்பட்டது. பின்னர் 1884 ஆம் ஆண்டு அந்த பள்ளி கலை மற்றும் அறிவியல் கல்லூரியாக தரம் உயர்த்தப்பட்டது. அப்போதைய பள்ளி செயலாளராக இருந்த அருட்தந்தை தர்பேஸ் அவர்கள் இந்த உயர்நிலைப்பள்ளி, கல்லூரியாக உயர்த்தப்படுவதற்க்கும் சென்னைப் பல்கலைக்கழகத்துடன் இணைவதற்கும் காரணமானவர் ஆவார்.
பிரிக்கப்படாத தென்னாற்காடு மாவட்டத்தின் மாவட்ட கணக்காயர் இன் குறிப்பின்படி அந்த காலகட்டத்தில் புனித வளனார் கலை மற்றும் அறிவியல் கல்லூரியே அந்த மாவட்டத்தில் இருந்த ஒரே கலை மற்றும் அறிவியல் கல்லூரி என அறியமுடியுகிறது. ஆனால் 1909ஆம் ஆண்டு நிர்வாகம் மற்றும் நிதிப்பற்றாக்குறை காரணமாக இக்கல்லூரி உயர்நிலைப் பள்ளியாக தரம் குறைக்கப்பட்டது. அதிலிருந்து மறுபடியும் கல்லூரியாக உயர்த்துவதற்கு பள்ளி நிர்வாகம் மற்றும் அருட் சகோதரர்கள் பல்வேறு முயற்சியில் ஈடுபட்டனர். அதன்படி 1991ம் ஆண்டு அக்டோபர் மாதம் 13ஆம் தேதி முதல் உயர்திரு அருட்தந்தை ஆர் இரட்சகர் அவர்களின் முயற்சியால் இந்த கல்லூரி மறுபடியும் அப்போதைய தமிழ்நாட்டின் கவர்னரான பீஷ்மா நரேன் சிங் அவர்களால் தொடங்கி வைக்கப்பட்டது.
# பிகில்

***பிகில்*** (*Bigil*) என்பது 2019 ஆம் ஆண்டில் வெளியான தமிழ்த் திரைப்படம் ஆகும். இத்திரைப்படமானது விளையாட்டினை அடிப்படையாகக் கொண்டும் எடுக்கப்பட்டுள்ளது. இதனை அட்லீ இயக்கியுள்ளார். கல்பாத்தி எஸ். அகோரம் மற்றும் ஏ. ஜி. எஸ். நிறுவனம் தயாரிக்கிறது. இதில் விஜய் (இரட்டை வேடம்)ம்நயன்தாரா ஆகியோர் முக்கியக் கதாப்பாத்திரத்தில் நடித்துள்ளனர். இத்திரைப்படத்திற்கு ஏ. ஆர். ரகுமான் இசையமைக்கிறார். சூன் 22, 2019 இல் இதன் தலைப்பு வெளியானது. இத்திரைப்படம் அக்டோபர் 25, 2019 அன்று, தீபாவளிக்கு இரண்டு நாட்களுக்கு முன்பு வெளியானது.
# பிகில்

## கதை

மைக்கேல் ராயப்பன் ஒரு சென்னை சேரியில் பொது நலனுக்காக பணியாற்றும் ஒரு தாதாவாகும். தமிழக மகளிர் கால்பந்து அணியின் பயிற்சியாளரான அவரது நண்பர் கதிர், மறுநாள் டெல்லிக்கு புறப்பட இருக்கும் அணியுடன் சேர்ந்து சென்னை வருகிறார். மைக்கேல் மற்றும் கதிர் செல்லும் வாகனம் குண்டர்களால் தாக்கப்படுகிறது. மைக்கேல் அவர்களை எதிர்த்துப் போராடுகிறார், ஆனால் டேனியல் கதிரை கத்தியால் குத்தி விடுகிறான். முதுகெலும்புக் காயங்களுக்கு வழிவகுக்கிறது, அது கதிர் அணியுடன் செல்வதைத்த் தடுக்கிறது. கதிர் சரியான நேரத்தில் காப்பாற்றப்படுகிறார். ஆனால் அந்த அணி மைக்கேலை குற்றம் சாட்டுகிறது. மருத்துவமனையில் இருக்கும்போது, தமிழக கால்பந்து சம்மேளன உறுப்பினரை கதிர் தனக்கு பதிலாக "பிகில்" என்ற முன்னாள் கால்பந்து வீரரான மைக்கேலை அணிக்கு பயிற்சியாளராக பரிந்துரைக்கிறார். ஏழு ஆண்டுகளுக்கு முன்பு, மைக்கேல் ஒரு திறமையான கால்பந்து வீரர், அவர் போட்டிகளில் வெற்றி பெற்று மாநிலத்திற்கும் அவரது சேரிக்கும் பெருமை சேர்த்தார். மைக்கேலின் திறமைகளில் ஈர்க்கப்பட்ட ராயப்பன், சேரியில் இருப்பவர்களின் வாழ்க்கையை மாற்றுவதற்காக மட்டுமல்லாமல், வன்முறை வாழ்க்கையிலிருந்து விலகி இருக்கவும் ஒரு வெற்றியாளனாக ஆவதற்கு பகிரங்கமாக அவரை ஊக்குவிக்கிறார். இந்திய கால்பந்து அணிக்கு மைக்கேலும் அவரது அணியும் தேர்வு செய்யப்படவில்லை. இருப்பினும், அப்போது, அலெக்ஸ் மற்றும் அவரது உதவியாளர்களால் ராயப்பன் கொல்லப்பட்ட ராயப்பன் இறந்ததைத் தொடர்ந்து, மைக்கேல் சேரியை விட்டு வெளியேற முடிவு செய்தார்.  
பின்னர், டேனியல் கைது செய்யப்பட்டு, கால்பந்து அணிக்கு திரும்புவதற்கான கதிரின் கோரிக்கையை மைக்கேல் ஏற்றுக்கொள்கிறார். அவர் அணியின் பயிற்சியாளராக டெல்லிக்கு செல்கிறார். அவரது வன்முறை பின்னணி காரணமாக மைக்கேலுடன் ஒத்துழைக்க தயங்கும் சிறுமிகள், தொடக்க ஆட்டத்தில் மணிப்பூரிடம் தோற்றபோது மைக்கேலை குறை கூறுகிறார்கள். சோர்வுற்ற மைக்கேல் அதிலிருந்து விலகுகிறார். ஆனால் சர்மா அவர் மீதான தாக்குதலுக்குப் பின்னால் இருந்தார் என்றும் தன்னை பழிவாங்க முயற்சிக்கிறார் என்றும் விரைவில் அறிந்துகொள்கிறார். கால்பந்தை ஒரு வியாபாரமாக விரும்புகிறார். மைக்கேல் இப்போது தனது அணியைப் பயிற்றுவிக்கத் தொடங்குகிறார், இறுதியில் அவர்களை உணர்வை உணர வைக்கிறார். அணியின் வலிமையை உயர்த்துவதற்காக அவரும் ஏஞ்சலும் முன்னாள் முக்கிய வீரர்களை ஊக்குவிப்பதி வெற்றி பெறுகிறார்கள். குறிப்பாக ஒரு பழமைவாத குடும்பத்தில் இருந்து வந்த காயத்ரி, திருமணத்திற்குப் பிறகு கால்பந்தைக் கைவிட வேண்டிய ஒரு பிராமண பெண்; மற்றும் ஆசிதா மனச்சோர்வடைந்த அனிதா ஆகியோரர் மீண்டெழுகின்றனர். ஹரியானாவுடனான போட்டியின் நாளில், வளாகத்தில் ஏற்பட்ட சச்சரவு காரணமாக சர்மா மைக்கேலை கைது செய்கிறார். தனது சொந்த ஆட்களின் உதவியுடன், மைக்கேல் தன்னை விடுவித்துக் கொண்டு மைதானத்திற்கு விரைகிறார், அங்கு சில ஹரியானா வீரர்களையும், ஷர்மாவால் நியமிக்கப்பட்ட நடுவரையும் மைக்கேல் அணியைத் தோற்கடிக்க ஒருசில தந்திரங்களைப் பயன்படுத்துகிறார்கள். மைக்கேல் கால்பந்து வீரரான பாண்டியம்மாவிடம் நடுவரை அடிக்குமாறு அறிவுறுத்துகிறார், அதைத் தொடர்ந்து அவர்கள் ஹரியானாவை வீழ்த்தி மீதமுள்ள அனைத்து போட்டிகளிலும் வெற்றி பெறுகிறார்கள். சென்னையில் நடைபெறும் இறுதிப் போட்டிக்கு அவர்கள் தகுதி பெறுகிறார்கள், அங்கு அவர்கள் மீண்டும் மணிப்பூருடன் விளையாட உள்ளனர்.  
பின்னர் என்னவாயிற்று என்பது மீதிக்கதையாகும்.
# பிகில்

## கதை மாந்தர்கள்

- விஜய் (மைக்கேல் மற்றும் ராயப்பன்) இரட்டைவேடம்
- நயன்தாரா (ஏஞ்சல்)
- விவேக்
- டேனியல் பாலாஜி
- ஆனந்த் ராஜ்
- தேவதர்சினி
- யோகி பாபு
- கு. ஞானசம்பந்தன்
- பூவையார்
- ஐ. எம். விஜயன்
- இந்துஜா ரவிசந்திரன்
- ரெபா மோனிகா ஜான்
- வர்சா பொல்லம்மா
- அம்ரிதா ஐயர்
# தெய்வானையம்மாள் மகளிர் கல்லூரி

**தெய்வானை அம்மாள் மகளிர் கல்லூரி** (தன்னாட்சி) (Theivanaiammal College for Women(Autonomous)), என்பது தமிழ்நாட்டின், விழுப்புரத்தில் அமைந்துள்ள ஒரு மகளிர் கலை அறிவியல் கல்லூரி ஆகும். இக்கல்லூரி அண்ணாமலை பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# தெய்வானையம்மாள் மகளிர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- உயிர்வேதியியல்
- கணினி அறிவியல்
# தெய்வானையம்மாள் மகளிர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிகவியல்
# தெய்வானையம்மாள் மகளிர் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# லப்பை

**லப்பை** (**லெப்பை**, **லப்பய்**) (*Labbay*) எனப்படுவோர் தென்னிந்தியாவில் உள்ள இசுலாமிய மக்களின் ஒரு பிரிவினர் ஆவர். இவர்கள் தென்னிந்திய மாநிலங்களான தமிழ்நாடு, கருநாடகா மற்றும் கேரளா ஆகிய மாநிலங்களில் வசிக்கின்றனர். இவர்கள் உலகின் பிற பகுதிகளிலும் காணப்படுகிறார்கள். அங்கு இவர்கள் குடியேறிய இந்தியர்கள் மற்றும் இந்திய வம்சாவளியைச் சேர்ந்தவர்கள் ஆவர்.
# லப்பை

## சொற்பிறப்பியல்

லப்பை என்பது அரபு மொழியில் *தல்பியா* என்று அழைக்கப்படும் ஒரு பிரார்த்தனையிலிருந்து, *Labbay'k* (அரபு: لبیک ) என்ற அரபு சொற்றொடரிலிருந்து பெறப்பட்டது. லப்பை என்பது கடலோரப் பகுதிகளில், குறிப்பாக காயல்பட்டினம், அதிராம்பட்டினம், கீழக்கரை மற்றும் இலங்கை, தமிழ்நாட்டின் பல கடலோர கிராமங்களில் உள்ள அர்வி மொழி பேசும் முஸ்லிம்களுக்கான ஒரு குடும்பப்பெயர் ஆகும்.
# லப்பை

## வரலாறு

பாரசீக வளைகுடா மற்றும் அராபியத் தீபகற்பம் ஆகிய இடங்களில் தோன்றிய இவர்கள், வர்த்தகம் செய்வதற்காக, இந்தியாவிற்கு வந்ததாகக் கூறப்படுகிறது. தமிழ் மற்றும் மலையாள மக்களுடன் கலந்து தொழில் செய்து வந்தனர். அத்துடன் இந்தியாவின், தென்மாநிலங்களிலிருந்து பலர் இசுலாம் மதத்திற்கு மாறினர். 13 ஆம் நூற்றாண்டின் பிற்பகுதியிலிருந்து, தோல், புகையிலை, தானியங்கள் மற்றும் மசாலாப் பொருட்களின் வர்த்தகம் மற்றும் உற்பத்தியில் இவர்கள் பெருமளவில் பங்கு வகித்தனர்.  
தற்போது இவர்கள் பெங்களூர், சென்னை, கடையநல்லூர், கீழக்கரை, கூத்தாநல்லூர், காயல்பட்டினம், அதிராம்பட்டினம், பழவேற்காடு, தொண்டி, தோப்புத்துறை, நாகூர், ஏர்வாடி மற்றும் வேலூர் மாவட்டத்தில் உருது மொழி பேசும் மக்கள் உள்ளனர்.  
தமிழ்நாட்டில், வேலூர் மாவட்டத்தில் லப்பை சமூகத்தினர், பெருமளவில் வசிக்கின்றனர். இது பெரும்பாலும் வர்த்தகர்கள் மற்றும் தோல் உற்பத்தியாளர்களால் ஆனது. வேலூர், மேல்விசாரம், ஆம்பூர், வாணியம்பாடி, திருப்பத்தூர், பேர்ணாம்பட்டு மற்றும் உமராபாத் ஆகிய இடங்களில் இந்த சமூகம் மக்கள் கணிசமான மக்கள் தொகையைக் கொண்டுள்ளனர். இந்த மக்கள் ஒரு தனித்துவமான கலாச்சாரத்தைக் கொண்டுள்ளனர், தமிழ் அல்லது மலையாளத்திற்குப் பதிலாக உருது மொழியை தங்கள் தாய்மொழியாகப் பயன்படுத்துகிறார்கள். இந்த சமூக மக்கள் சுமார் 200 ஆண்டுகளுக்கு முன்பு பாண்டிச்சேரி, கடலூர், திருநெல்வேலி மற்றும் பிற கடலோர மாவட்டங்களிலிருந்து, குடிபெயர்ந்திருக்கலாம் என்று கருதப்படுகிறது.  
லப்பை சமூகத்தினர் சன்னி முஸ்லிம்கள். அவர்கள் ஹனாஃபி பள்ளி அல்லது ஃபிக்ஹில் ஷாஃபி பள்ளியைப் பின்பற்றுகிறார்கள். லப்பை சமூகத்தினர் பெரும்பாலும் தமிழ்நாட்டின் கடலோர குடியிருப்புகளில் வாழ்கின்றனர்.
# லப்பை

## இதனையும் காண்க

- இராவுத்தர்
- மரைக்காயர்
- தமிழ் முஸ்லிம்கள்
- பட்டாணி
# திருவள்ளுவர் கலை மற்றும் அறிவியல் கல்லூரி

**திருவள்ளுவர் கலை மற்றும் அறிவியல் கல்லூரி** (Thiruvalluvar Arts and Science College), என்பது தமிழ்நாட்டின், குறிஞ்சிப்பாடியில் அமைந்துள்ள ஒரு கலை அறிவியல் கல்லூரி ஆகும். இது 1997 ஆம் ஆண்டில் நிறுவப்பட்டது. இக்கல்லூரி [Https://en.m.wikipedia.org/wiki/Annamalai_University அண்ணாமலை பல்கலைக்கழகத்துடன்] இணைவுபெற்றுள்ளது.இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# திருவள்ளுவர் கலை மற்றும் அறிவியல் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- உயிர்வேதியியல்
- நுண்ணுயிரியல்
- தகவல் தொழில்நுட்பம்
- கணினி அறிவியல்
# திருவள்ளுவர் கலை மற்றும் அறிவியல் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- வணிகவியல்
# திருவள்ளுவர் கலை மற்றும் அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# அசுரன்

**அசுரன் (**Asuran) 2019 இல் வெளிவந்த தமிழ்த் திரைப்படம் ஆகும். இதனை வெற்றிமாறன் எழுதி இயக்கியுள்ளார். தனுஷ் நடித்துள்ளார். மஞ்சுவாரியர் முதன்முறையாக தமிழில் நடித்துள்ளார். கலைப்புலி எஸ். தானு தயாரித்துள்ளார். ஜி. வி. பிரகாஷ்குமார் இசையமைத்துள்ளார். பூமணி எழுதிய வெக்கை புதினத்தினை அடிப்படையாகக் கொண்டு இந்தத் திரைப்படம் எடுக்கப்பட்டுள்ளது.
# அசுரன்

## கதை மாந்தர்கள்

- தனுஷ் (சிவசாமி)
- மஞ்சு வாரியர் (பச்சையம்மாள்)
- பாலாஜி சக்திவேல்
- பிரகாஷ் ராஜ்
- பவன்
- ஆடுகளம் நரேன்
- குரு சோமசுந்தரம்
- டீஜே அருணாச்சலம் (முருகன்)
- கென் கருணாஸ் (சிதம்பரம்)
- அம்மு அபிராமி
- பசுபதி
# அசுரன்

## தயாரிப்பு

வடசென்னையின் வெற்றியைத் தொடர்ந்து இந்தத் திரைப்படத்தின் அறிவிப்பு வெளியானது. டிசம்பர் 21, 2018 இல் தனுஷ் தனது டுவிட்டர் பக்கத்தில் இதன் சுவரொட்டியினை வெளியிட்டார். பொல்லாதவன், ஆடுகளம்,வடசென்னை ஆகிய திரைப்படங்களை அடுத்து இவர்கள் இணைந்து பணியாற்றும் நான்காவது திரைப்படம் இதுவாகும்.
# அசுரன்

## தேசிய விருது

2019 ஆம் ஆண்டில் வெளியான திரைப்படங்களுககான 67-ஆவது தேசிய விருதுகள் அறிவிப்பில் இத்திரைப்படத்திற்கு சிறந்த தமிழ் திரைப்படத்திற்கான விருது அறிவிக்கப்பட்டது.
# டெட்ராசீன்

**டெட்ராசீன்** *(Tetrazine)* என்பது C<sub>2</sub>H<sub>2</sub>N<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆறு உறுப்பு அரோமாட்டிக் வளையத்தில் 4 நைட்ரசன் அணுக்களைக் கொண்டிருக்கும் டெட்ராசீன் ஒரு நிலைப்புத்தன்மையற்ற சேர்மமாகும். இச்சேர்மத்திலிருந்து பெறப்படும் வழிப்பெறுதிகளுக்குப் பெயரிடும்போது டெட்ராசின் என்ற பெயர் பயன்படுத்தப்படுகிறது. 1,2,3,4-டெட்ராசீன்கள், 1,2,3,5- டெட்ராசின்கள், 1,2,4,5- டெட்ராசின்கள் என்ற மூன்று மாற்றியங்கள் டெட்ராசினுக்கு உண்டு. இவை முறையே வி-டெட்ராசின்கள், ஏ.எசு-டெட்ராசீகள், எசு-டெட்ராசீன்கள் என்ற பெயர்களாலும் அழைக்கப்படுகின்றன.
# டெட்ராசீன்

## 1,2,3,4-டெட்ராசீன்கள்

1,2,3,4- டெட்ராசீன்கள் பெரும்பாலும் ஓர் அரோமாட்டிக் வளைய அமைப்புடன் உருகி இணைத்தே தனிமைப்படுத்தப்படுகின்றன. இவை டையாக்சைடு வழிப்பெறுதிகளாக நிலைப்புத்தன்மையைப் பெறுகின்றன.
# டெட்ராசீன்

## 1,2,4,5-டெட்ராசின்கள்

1,2,4,5-டெட்ராசசீன்கள் நன்கு அறியப்பட்டுள்ளன. எண்ணற்ற 3,6-பங்கீடு 1,2,4,5-டெட்ராசீன்களும் அறியப்படுகின்றன.. ஆற்றல் அடிப்படையான வேதியியலில் இவ்வகைப் பொருள்கள் பயன்படுத்தப்படுகின்றன.
3,6-டைi-2-பிரிடைல்-1,2,4,5-டெட்ராசீன் சேர்மம்' இரண்டு பிரிடின் பதிலிகளைப் பெற்றுள்ளது. டையீல்சு ஆல்டர் வினைகளில் ஒரு வினையாக்கியாக இவை முக்கியத்துவம் பெற்றுள்ளன.  
இருவளைய ஐதரோகார்பன் நார்போர்னாடையீனுடன் இது ஒரு டையீல்சு ஆல்டர் வினை மற்றும் அதற்கு எதிரான இரண்டு டையீல்சு ஆல்டர் வினை என்ற வரிசையில் வினைபுரிந்து ஓர் அசிட்டிலீன் அலகு பரிமாற்றத்துடன் சைக்ளோபென்டாடையீன் மற்றும் பிரிடாசின் சேர்மங்களாகிறது.  
:
ஓர் அரீனுடன் உருக்கி இணைந்த நார்போர்னாடையீன் வினையில் ஈடுபடுமெனில் வினையானது இடைநிலையில் நிறுத்தப்படுகிறது .
# சாதாரண தையல்சிட்டு

**சாதாரண தையல்சிட்டு** (*Common tailorbird*, அறிவியல் பெயர்: *Orthotomus sutorius*) என்பது வெப்பமண்டல ஆசியா முழுவதும் காணப்படும் ஒரு பாடும் பறவை ஆகும். இலைகளை வைத்து கூட்டை உருவாக்குவதற்காக இது பிரபலமாக உள்ளது. இது இரட்யார்ட் கிப்ளிங்கின் *ஜங்கிள் புக்* புத்தகத்தில் *டார்சி* என்ற கதாபாத்திரத்தின் மூலம் புகழ் பெற்றுள்ளது. இது நகர்ப்புற தோட்டங்களில் காணப்படும் ஒரு பொதுவான பறவையாகும். கூச்ச சுபாவம் உடைய இந்தப் பறவைகள் தாவரங்களுக்கு இடையில் மறைந்து காணப்படும். இவற்றின் சத்தமான அழைப்புகள் பொதுவாக கேட்க கூடியவையாகும். இந்த அழைப்புகள் இவற்றை எளிதாக காட்டிக் கொடுத்து விடுகின்றன. இவற்றின் நிமிர்ந்த வால், பச்சை நிற மேல் உடல் சிறகுகள், துரு நிற நெற்றி மற்றும் தலை ஆகியவற்றால் இவை தனித்துவமான தோற்றத்துடன் காணப்படும். இந்த பறவை பொதுவாக திறந்த வயல்வெளி, புதர், காட்டின் விளிம்புகள் மற்றும் தோட்டங்களில் காணப்படும். இவற்றின் கூட்டை அமைக்கும் முறை காரணமாக இவை தையல்சிட்டுக்கள் என்று அழைக்கப்படுகின்றன. பெரிய இலைகளின் விளிம்புகள் துளையிடப்பட்டு அவை தாவர நார் அல்லது சிலந்தி வலையால் தைக்கப்பட்டு தொட்டி உருவாக்கப்பட்டு அவற்றில் இவை கூட்டை அமைக்கின்றன.